hu hu en hu hu hu hu en en hu en hu hu hu hu en hu hu hu ms en hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Sosem rebootolhatják az E.T.-t és a Vissza a jövőbe filmeket - Puliwood
| 2016 december 1. 09:00
A filmek producere azt ígéri, hogy nem készülhet újragondolt változat a két klasszikus kedvencből.
Múlt évben ünnepelte 30. évfordulóját a Vissza a jövőbe, amelynek apropóján a Universal Pictures újra mozokba küldte a filmet, hogy a rajongók a lehető legjobb minőségben nosztalgiázhassanak. A remakek, rebootok és folytatások korában viszont joggal tarthatunk attól, hogy kedvenceink áldozatul esnek az új trendnek, és némi pénz reményében a stúdiók az alapanyagot nem tisztelve készítik el a klasszikusokhoz méltatlan modern változatokat.
Szerencsére a Vissza a jövőbe franchiseot egy jó ideig még nem fenyegeti ez a veszély. Júniusban Robert Zemeckis rendező elárulta, hogy a Universal addig teljesen tehetetlen ilyen téren, amíg nem kapják meg az ő, és a filmet író Bob Gale áldását. Most kiderült, hogy van egy harmadik ember, Frank Marshall producer személyében, aki szintén falként áll a reboot útjába.
Az eredeti szerződés, amit Robert Zemeckis és Bob Gale kötöttek a Universal Pictures-el és az Amblin Entertainment-el, feljogosítja a rendezőt és az írót a végső szóra a Vissza a jövőbe filmeket illetően, egészen a haláluk napjáig. Szerencsére egyenlőre egyikük életét sem kell még féltenünk a közeljövőben, de Frank Marshall megnyugtatta a rajongókat, hogy ő is ott lesz, ha valaha bántani akarnák a filmeket.
"Amíg van beleszólásom, addig nem fogjuk rebootolni a Vissza a jövőbent. Olyan ez, mint az E.T., sosem nyúlunk ezekhez a filmekhez. Imádom nézni őket. Na és mit szóltok ahhoz, hogy majdnem eltaláltuk a Chicago Cubs győzelmét?!"
A producer a Chicago Cubs múlt hónapi Világbajnoki Sorozat győzelmére utalt, amellyel 108-éves átkot tört meg a csapat. Az eseményt ijesztően pontosan megjósolták az 1989-es Vissza a jövőbe II-ben, ahol Marty McFly (Michael J. Fox) a 2015-ös évbe utazva értesül a Cubs győzelméről. Mint kiderült, a film készítői csupán egy évet tévedtek.
Korábban voltak arról pletykák, hogy Steven Spielberg tervezi a Vissza a jövőbe remakejét (aminek producere volt), valamint a hőn szeretett klasszikusának, a Cápának az újrázását. A híresztelések akkor indultak el, mikor kiderült, hogy a filmkészítő el szeretné adni a DreamWorks-öt a Universal Pictures-nek, és amíg az üzlet tényleg megvalósult, a rebootokról szóló pletyka sosem került megerősítésre.
Jöhet még több film, sorozat, könyv, képregény? Katt ide!
Címkék: #vissza a jövőbe #back to the future #e.t. #reboot #remake
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
15 éve indult az Agymenők, itt tartanak most a színészek
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.